Ministru kabineta rīkojuma projekta

**“Grozījums Ministru kabineta 2014.gada 17.marta rīkojumā Nr.115 “Par Latvijas pārstāvju iecelšanu Eiropas Stabilitātes mehānisma Valdē””**

**sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums | Likuma „Par Latvijas pārstāvību Eiropas Stabilitātes mehānisma Valdē un Direktoru padomē” 2.panta pirmā daļa.Līguma par Eiropas Stabilitātes mehānisma dibināšanu 5.panta 1.punkts. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums „Par Latvijas pārstāvību Eiropas Stabilitātes mehānisma Valdē un Direktoru padomē” (turpmāk - Likums) paredz kārtību, kādā tiek iecelti Latvijas pārstāvji Eiropas Stabilitātes mehānisma Valdē (turpmāk — Valde) un Direktoru padomē, kā arī šo pārstāvju pilnvaru apjomu, lai Latvija kā *euro* zonas dalībvalsts varētu piedalīties Eiropas Stabilitātes mehānismā (turpmāk – ESM). Likuma 2.pants nosaka, ka Ministru kabinets ieceļ finanšu ministru par Latvijas pārstāvi Valdē saskaņā ar Līguma par Eiropas Stabilitātes mehānisma dibināšanu (turpmāk – Līgums) 5.panta 1. punktu. Līguma 5. panta 1. punkts paredz, ka Valdē tiek iecelts valdības pārstāvis, kas atbild par finansēm, un no Ministru kabineta iekārtas likuma 5. panta pirmās daļas 5. punkta ir nepārprotami skaidrs, ka par Latvijas pārstāvi Valdē ieceļams finanšu ministrs. Līdz ar to Finanšu ministrijas izstrādātais Ministru kabineta rīkojuma projekts paredz, ka par Latvijas pārstāvi ESM Valdē tiek nominēts finanšu ministrs.Saskaņā ar 2016. gada 11. februāra Latvijas Republikas Saeimas paziņojumu (2016; Nr.30) šā gada 11. februārī Saeimas ārkārtassēdē tika izteikta uzticība Ministru kabinetam, kura sastāvā par finanšu ministri tika apstiprināta Dana Reizniece–Ozola.Ņemot vērā notikušās izmaiņas Latvijas Republikas Ministru kabineta sastāvā, Finanšu ministrijas izstrādātais Ministru kabineta rīkojuma projekts paredz, ka par Latvijas pārstāvi ESM Valdē tiek nominēta finanšu ministre Dana Reizniece-Ozola, grozot MK 2014.gada 17.marta rīkojumu Nr.115.  |
|  3. | Projekta izstrādē iesaistītās institūcijas | Nav. |
|  4. | Cita informācija | Nav. |

**II - VI**. sadaļa: rīkojuma projekts šo jomu neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Rīkojuma projekta izpildi nodrošinās iesaistītās institūcijas atbilstoši deleģētajiem uzdevumiem.  |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts neietekmēs iesaistīto institūciju funkcijas, iesaistītās iestādes tām deleģētos uzdevumus veiks savu funkciju ietvaros.  |
|  3. | Cita informācija | Nav. |

Finanšu ministre D. Reizniece-Ozola

14.03.2016. 14:47

371

L.Ozoliņa

tālr.: 67083823

Liga.Ozolina@fm.gov.lv